open-index/open-wikipedia-markdown huggingface dataset:
Σιδηροδρομικός σταθμός Μέσης

Ο **Σιδηροδρομικός σταθμός Μέσης** αποτελεί σιδηροδρομικό σταθμό επί της γραμμής Θεσσαλονίκης - Φλώρινας και εξυπηρετεί τον οικισμό της Μέσης στην Ημαθία. 

Η στάση τοποθετείται στο βορειοδυτικό κομμάτι του οικισμού και τα τελευταία χρόνια εξυπηρετείται από δρομολόγια του Προαστιακού σιδηρόδρομου (σύνδεσμος=Γραμμή Π2 (Προαστιακός Θεσσαλονίκης)
|20x20εσ) και συνδέεται έκτοτε με τα γειτονικά αστικά κέντρα της Έδεσσας και της Θεσσαλονίκης.

## Ιστορικό

### 19ος – 20ός αιώνας
Η σιδηροδρομική γραμμή Θεσσαλονίκης – Φλώρινας κατασκευάστηκε το 1894 από την Οθωμανική Αυτοκρατορία, και είχε ως στόχο τη διασύνδεση των αστικών κέντρων της Κεντρικής και Δυτικής Μακεδονίας, σε συνδυασμό με τη διευκόλυνση της οικονομικής δραστηριότητας στην περιοχή. Η γραμμή ανήκε αρχικά στο δίκτυο της *Εταιρεία* *Σιδηροδρόμου Θεσσαλονίκης-Μοναστηρίου* *(Societe du chemin de fer Ottoman Salonique-Monastir)*, η οποία είχε αναλάβει την εκμετάλλευση και κατασκευή του συγκεκριμένου άξονα, μέσω χρηματοδότησης από ευρωπαϊκά κεφάλαια, κυρίως της Deutsche Bank.

Ο σταθμός της Μέσης δημιουργήθηκε με την υποδομή μιας απλής στάσης, με μονή αποβάθρα και ένα λιθόκτιστο κτίσμα για την αναμονή των επιβατών, χαρακτηριστικό παράδειγμα των επαρχιακών στάσεων του 20ου αιώνα. 

### 21ος αιώνας
Κατά την περίοδο 2003–2006, στο πλαίσιο εκσυγχρονισμού της γραμμής Θεσσαλονίκης – Φλώρινας, ο σταθμός ανακαινίστηκε και εντάχθηκε ως προαιρετική στάση στα δρομολόγια του Προαστιακού Σιδηροδρόμου Θεσσαλονίκης. Η αναβάθμιση αυτή ενίσχυσε τη συγκοινωνιακή σύνδεση της Μέσης με τη Θεσσαλονίκη, την Έδεσσα και τη Φλώρινα, διευκολύνοντας την πρόσβαση των κατοίκων στα μεγάλα αστικά κέντρα.

Σήμερα, η γραμμή εξακολουθεί να λειτουργεί, αν και με περιορισμένο αριθμό δρομολογίων και με υποβαθμισμένη υποδομή σε ορισμένα τμήματά της.

## Δομή σταθμού
Το κτηριακό συγκρότημα του *Σιδηροδρομικού Σταθμού* *Μέσης*, αποτελείται από ένα αυτοτελές κτίσμα επιβατών με μονή αποβάθρα και δεν διαθέτει παρακαμπτήριες γραμμές. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|948x948εσ

## Υπηρεσίες
Ο σταθμός της Μέσης από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως προαιρετική στάση.

## Παραπομπές
Μέση
Μεση
Μεση
Αγραπιδοχώρι Ηλείας

Το **Αγραπιδοχώρι** είναι οικισμός του Νομού Ηλείας. Διοικητικά ανήκει στην Δημοτική Ενότητα Πηνείας του Δήμου Ήλιδας και σύμφωνα με την απογραφή του 2011 έχει 42 κατοίκους.

## Γενικά στοιχεία
Το Αγραπιδοχώρι είναι χτισμένο δίπλα στον Πηνειακό Λάδωνα και πολύ κοντά στον Πηνειό, καθώς και στις όχθες της τεχνητής λίμνης Πηνειού, σε υψόμετρο περίπου 130 μέτρων. Στην τοποθεσία που βρίσκεται το χωριό υπήρχε στην αρχαιότητα η πόλη της Ηλειακής Πύλου.

Το χωριό απέχει περίπου: 8 χλμ. από το Σιμόπουλο (μέσω Λάτα), 27 χλμ. από την Αμαλιάδα (μέσω Εφύρας και Χαβαρίου) 37 χλμ. από τον Πύργο (μέσω Σιμόπουλου και Οινόης) και 50 χλμ. από την Πάτρα (μέσω Πορτών και ΒΙΠΕ Πάτρας).

Το Αγραπιδοχώρι υπέστη σοβαρή μείωση του μόνιμου πληθυσμού του μετά την ολοκλήρωση της κατασκευής της τεχνητής λίμνης.

Διοικητικά, αποτέλεσε μέχρι το 1997 έδρα κοινότητας της Επαρχίας Ηλείας και κατόπιν υπήχθη στον «καποδιστριακό» Δήμο Πηνείας. Από το 2011 ανήκει στον «καλλικρατικό» Δήμο Ήλιδας.

## Δημογραφικά στοιχεία

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγραπιδοχωρίου Ηλείας, eetaa.gr. Ανακτήθηκε: 09/09/2016.
* Ε.Ε.Τ.Α.Α. - Διοικητικές μεταβολές Κοινότητας Αγραπιδοχωρίου Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Πηνείας
Κατηγορία:Δήμος Ήλιδας
Σιδηροδρομικός Σταθμός Επισκοπής

Ο **Σιδηροδρομικός Σταθμός Επισκοπής** αποτελεί σιδηροδρομικό σταθμό επί της γραμμής Θεσσαλονίκης - Φλώρινας και εξυπηρετεί τον οικισμό της Επισκοπής στην περιφερειακή ενότητα Ημαθίας. Η συγκεκριμένη υποδομή αποτελεί στάση με αποβάθρα παραπλεύρως της σιδηροδρομικής γραμμής, η οποία βρίσκεται στο ανατολικό άκρο του οικισμού. 

Ο σταθμός της Επισκοπής από το 2010 εντάχθηκε στο δίκτυο της Γραμμής 2 (σύνδεσμος=Γραμμή_Π2_(Προαστιακός_Θεσσαλονίκης)|20x20εσ) και εξυπηρετείται από δρομολόγια του Προαστιακού σιδηρόδρομου προς τα αστικά κέντρα της Έδεσσας και της Θεσσαλονίκης. 

## Ιστορικό

### 19ος-20ος Αιώνας
Στα πλαίσια της διασύνδεσης των υπό οθωμανικής κυριαρχίας περιφερειών της σημερινής Μακεδονίας, προτάθηκε στα μέσα του 19ου αιώνα η κατασκευή ενός κλάδου σιδηροδρόμου ο οποίος θα είχε ως αφετηρία την Θεσσαλονίκη και θα εκτεινόταν έως και το Μοναστήρι, με προοπτική να καταλήξει σε λιμάνι των αλβανικών ακτών. Στα τέλη του 1880, ξεκίνησε η κατασκευή της σιδηροδρομικής γραμμής καθώς και των υποστηρικτικών υποδομών της (αποβάθρες, σταθμοί, τεχνικοί σταθμοί), με σκοπό εντός ολιγόχρονου διαστήματος να υπάρχει δυνατότητα μετακίνησης επιβατών και εμπορευμάτων.

Η χάραξη της γραμμής Θεσσαλονίκη - Μοναστήρι διαπερνάει έως και σήμερα τα ανατολικά σύνορα του οικισμού της Επισκοπής, με αποτέλεσμα κάποια στιγμή κατασκευάστηκε υποδομή σταθμίσκου με υπηρεσίες εισιτηρίων και χώρου αναμονής, καθώς και αποβάθρας παραπλεύρως της γραμμής ώστε τα δρομολόγια να μπορούν να εξυπηρετούν και την συγκεκριμένη περιοχή.

### 21ος Αιώνας
Κατά την περίοδο 2003-20024 και στα πλαίσια του εκσυγχρονισμού της σιδηροδρομικής γραμμής, ο σταθμός της Επισκοπής ανακατασκευάστηκε, ενώ αντικαταστάθηκαν και οι σιδηροτροχιές που τον διαπερνούν. Λίγα χρόνια αργότερα το 2010, εντάχθηκε στο δίκτυο του Προαστιακού Σιδηρόδρομου Θεσσαλονίκης. και έκτοτε  εξυπηρετείται από καθημερινά δρομολόγια. 

## Δομή σταθμού
Το κτιριακό συγκρότημα του *Σιδηροδρομικού Σταθμού* *Επισκοπής*, αποτελείται  από ένα κτίριο επιβατικής στάσης το οποίο στέγαζε αίθουσα αναμονής και γραφείο σταθμάρχη, καθώς και από μια αυτοτελή εγκατάσταση υγιεινής η οποίο βρίσκεται παραπλεύρως της επιβατικής υποδομής. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|948x948px

## Υπηρεσίες
Ο σταθμός της Επισκοπής από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως προαιρετική στάση, ενώ έως το 2020 εξυπηρετούνταν δρομολόγια ταχείας μεταφοράς σε περιοχές δυτικά έως την Φλώρινα.

## Παραπομπές


Επισκοπή
Επισκοπή
Επισκοπή
Σιδηροδρομικός σταθμός Πετραίας

Ο **Σιδηροδρομικός σταθμός Πετραίας** είναι σιδηροδρομική στάση που εξυπηρετεί τον οικισμό της Πετραίας (Πετριάς) στο νομό Πέλλας. Η στάση βρίσκεται κατά μήκος του σιδηροδρομικού άξονα Θεσσαλονίκης - Φλώρινας και εγκαινιάστηκε το 1894 μαζί με την έναρξη λειτουργίας της γραμμής. 

Η στάση χωροταξικά τοποθετείται στο δυτικό άκρο του οικισμού, εξυπηρετώντας τοπικούς οικισμούς (Αρσένι, Πλεύρωμα, Ριζό). Από το 2010 εξυπηρετείται από τα δρομολόγια του Προαστιακού σιδηρόδρομου προς Έδεσσα και Θεσσαλονίκη, ως προαιρετική στάση.

## Ιστορικό

### 19ος-20ος Αιώνας
Η Οθωμανική Αυτοκρατορία στα τέλη του 19ου αιώνα, με σκοπό την καλύτερη διασύνδεση των περιφερειών της, προώθησε την κατασκευή μιας σιδηροδρομικής γραμμής η οποία θα συνέδεε την Θεσσαλονίκη με το Μοναστήρι. Η κατασκευή της γραμμής άρχισε το 1890 και ολοκληρώθηκε τμηματικά έως το 1894, εγκαινιάζοντας με τον τρόπο αυτό τη λειτουργία των πρώτων επιβατικών και εμπορικών δρομολογίων, τα οποία συνέδεαν μια πληθώρα περιοχών και επαρχιακών αστικών κέντρων από την Βέροια έως την Έδεσσα και την Φλώρινα. Στο πλαίσιο αυτό, με σκοπό την εξυπηρέτηση περισσότερων οικισμών που βρίσκονταν κατά μήκος της γραμμής, κατασκευάστηκε στάση εντός της Πετραίας με μια αποβάθρα, ώστε να εξυπηρετηθεί και η ευρύτερη περιοχή της Σκύδρας.

### 21ος Αιώνας
Στα πλαίσια της αναβάθμισης της σιδηροδρομικής γραμμής Θεσσαλονίκης - Φλώρινας την περίοδο 2003-2006, η σιδηροτροχιές συντηρήθηκαν και αντικαταστάθηκαν, επιτρέποντας την ανάπτυξη μεγαλύτερης ταχύτητας επί του άξονα. Συνοδευόμενη βελτίωση της παρέμβασης υπήρξε λίγα χρόνια αργότερα η ένταξη του άξονα στα δρομολόγια του Προαστιακού Σιδηρόδρομου Θεσσαλονίκης, στον οποίον ενσωματώθηκε και η σιδηροδρομική στάση της Πετραίας.

## Δομή σταθμού
Το κτηριακό συγκρότημα του *Σιδηροδρομικού Σταθμού* *Πετραίας*, αποτελείται αποκλειστικά από ένα κτήριο επιβατικής στάσης, από μια κεντρική γραμμή και από ένα φυλάκιο το οποίο βρίσκεται παραπλεύρως της επιβατικής υποδομής. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|950x950εσ

## Υπηρεσίες
Ο σταθμός της Πετραίας από το 2010 εξυπηρετούνταν από τα δρομολόγια του Προαστιακού Σιδηρόδρομου Θεσσαλονίκης ως προαιρετική στάση, ενώ έως το 2020 εξυπηρετούνταν και από δρομολόγια ταχείας μεταφοράς σε περιοχές δυτικά έως την Φλώρινα.

## Παραπομπές
Πετραία
Πετραια
Αχμέτ Μοχάμετ Αγκ Αμανί

Ο **Αχμέντ Μοχάμεντ Αγκ Αμανί** (Ahmed Mohamed ag Hamani, 1942-) είναι πολιτικός από το Μαλί. Υπηρέτησε ως πρωθυπουργός από το 2002 ως το 2004.

## Βιογραφία
Γεννήθηκε το 1942 στην Γκουντάμ. Έγινε τεχνικός σύμβουλος του υπουργού Σχεδιασμού το 1975. Λίγα χρόνια αργότερα, στις 7 Ιανουαρίου 1978 έγινε υπουργός αρμόδιος για την Εποπτεία των Εταιρειών και των Κρατικών Επιχειρήσεων.Εν συνεχεία ανέλαβε υπουργός Τύπου και Τηλεπικοινωνιών στην κυβέρνηση που διορίστηκε στις 28 Ιουνίου 1979 και υπουργός Σχεδιασμού στην κυβέρνηση που ανέλαβε στις 2 Νοεμβρίου 1980. Στην κυβέρνηση εκείνη έγινε το ισχυρότερο μέλος της κυβέρνησης μετά τον πρόεδρο (και υπουργό Άμυνας) Μούσα Τραορέ. Στη συνέχεια έγινε υπουργός Αθλητισμού, Τεχνών και Πολιτισμού στις 31 Δεκεμβρίου 1984 και μετά υπουργός Μεταφορών και Δημοσίων Έργων από τις 6 Ιουνίου 1986 ως τις 20 Ιανουαρίου 1987, οπότε ανέλαβε ύπατος αρμοστής του Οργανισμού για την Ανάπτυξη του Ποταμού Σενεγάλη, θέση στην οποία παρέμεινε ως το 1992. Το 1993 ξεκίνησε διπλωματική καριέρα, καθώς διορίστηκε πρεσβευτής στο Μαρόκο από τον πρόεδρο Αλφά Ουμάρ Κοναρέ. Στο αξίωμα εκείνο υπηρέτησε επί ένα εξάμηνο, για να γίνει πρεσβευτής στο Βέλγιο, στην Ολλανδία, στο Ηνωμένο Βασίλειο, στο Λουξεμβούργο και στην Ευρωπαϊκή Ένωση.

Διορίστηκε πρωθυπουργός από τον πρόεδρο Αμαντού Τουμανί Τουρέ στις 9 Ιουνίου 2002. Η κυβέρνηση του Τουρέ, ο οποίος ορκίστηκε πρόεδρος μετά τη νίκη του στις εκλογές εκείνης της χρονιάς, σχηματίστηκε στις 14 Ιουνίου. Ο αρχικός του διορισμός θεωρήθηκε ότι ήταν σε υπηρεσιακή βάση. Μετά τις βουλευτικές εκλογές επαναδιορίστηκε στην πρωθυπουργία στις 12 Οκτωβρίου 2002 και μια νέα κυβέρνηση διορίστηκε στις 16 του μηνός. Έπειτα από εντολή του Τουρέ, υπέβαλε την παραίτηση της κυβέρνησής του στις 28 Απριλίου 2004. Τον διαδέχθηκε στην πρωθυπουργία ο Ουσμάνι Ισούφι Μαϊγκά.

## Παραπομπές


Κατηγορία:Πρωθυπουργοί του Μάλι
Buena Vista Social Club

Το **Buena Vista Social Club** είναι χορευτική και μουσική λέσχη στην Αβάνα της Κούβας, που τη δεκαετία του 1940 αποτελούσε δημοφιλές μέρος συνάντησης για μουσικούς.

## Αναβίωση
Το δεκαετία του 1990, ύστερα από 50 σχεδόν χρόνια αφότου η λέσχη έκλεισε, το Buena Vista Social Club ενέπνευσε μια ηχογράφηση που έγινε από τον Κουβανό μουσικό Χουάν ντε Μάρκος Γκονσάλες και τον Αμερικάνο κιθαρίστα Ράι Κούντερ μαζί με παραδοσιακούς μουσικούς από την Κούβα, μερικοί εκ των οποίων ήταν βετεράνοι που είχαν παίξει μουσική στην λέσχη την εποχή της ακμής της.

Το άλμπουμ της ηχογράφησης, που ονομάστηκε *Buena Vista Social Club*, γνώρισε επιτυχία διεθνώς κερδίζοντας βραβείο Γκράμι. Τον Απρίλιο του 1998 οι συντελεστές του έδωσαν δύο συναυλίες στο Άμστερνταμ. Ο Γερμανός σκηνοθέτης Βιμ Βέντερς που βιντεοσκόπησε την συναυλία, μαζί με άλλο υλικό από συνεντεύξεις μουσικών και βίντεο από την Αβάνα, δημιούργησε ένα ντοκιμαντέρ που ονομάστηκε επίσης *[[Buena Vista Social Club (ταινία)|Buena Vista Social Club]]*. Η ταινία του Βέντερς που κυκλοφόρησε στις 4 Ιουνίου 1999 έλαβε ευρεία αποδοχή από τους κριτικούς και ήταν υποψήφια για το Όσκαρ του Καλύτερου Ντοκιμαντέρ, ενώ απέσπασε διάφορα άλλα βραβεία, όπως αυτό του Καλύτερου Ντοκιμαντέρ στα Ευρωπαϊκά Βραβεία Κινηματογράφου.

Η επιτυχία τόσο του άλμπουμ όσο και της ταινίας αναβίωσε το διεθνές ενδιαφέρον για την παραδοσιακή μουσική της Κούβας και της Λατινικής Αμερικής γενικότερα. Σήμερα, επιζώντα μέλη της πρώτης λέσχης μαζί με μια νέα φουρνιά ταλαντούχων μουσικών, κάνουν διεθνείς περιοδείες με το όνομα *Orquesta Buena Vista Social Club*.

## Δισκογραφία
* *Buena Vista Social Club* (16 Σεπτεμβρίου 1997)
* *Buena Vista Social Club at Carnegie Hall* (14 Οκτωβρίου 2008)
* *Lost and Found* (23 Μαρτίου 2015)

## Υποσημειώσεις


## Εξωτερικοί σύνδεσμοι
*  

Κατηγορία:Μουσική στην Κούβα
Κατηγορία:Χορός στην Κούβα
Αθανάσιος Περρωτής

Ο **Αθανάσιος (Νάσος) Περρωτής** του Αριστομένη (26 Δεκεμβρίου 1888 - 1970) ήταν Έλληνας νομικός, βουλευτής και υπουργός.

## Βιογραφία
Γεννήθηκε στην Καλαμάτα στις 26 Δεκεμβρίου 1888 και ήταν γιός του Αριστομένη Γεωργίου Περρωτή, Δημάρχου Εμπλακίων και εγγονός του επαναστάτη και επιφανούς πολιτικού του 19ου αιώνα Γεωργίου Περρωτή και από τη μητέρα του του επίσης επιφανούς οπλαρχηγού του Αγώνα, υποστράτηγου και υπασπιστή του Βασιλιά Όθωνα, Ιωάννη Παπατσώνη. Σπούδασε Νομικά στο Πανεπιστήμιο των Αθηνών. 

Για πρώτη φορά εξελέγη Βουλευτής Μεσσηνίας στην Β Αναθεωρητική Βουλή του 1910 ενώ επανεξελέγη στις εκλογές του 1912 και 1915. Στις εκλογές του 1946 εξελέγη βουλευτής Μεσσηνίας με την Ηνωμένη Παράταξη Εθνικοφρόνων (Κ.Ε.Φ.). Ανέλαβε υπουργός Ταχυδρομείων, Τηλεγράφων και Τηλεφώνων στην κυβέρνηση Τσαλδάρη από τις 18 Απριλίου ως τις 2 Οκτωβρίου 1946 και στην επόμενη κυβέρνηση του ιδίου από τις 2 Οκτωβρίου 1946 ως τις 24 Ιανουαρίου 1947.

Ήταν παντρεμένος με την Μαρία Μαλλιοπούλου, η οποία απεβίωσε πρόωρα το 1940, και απέκτησαν τέσσερα παιδιά, την Αντιγόνη που διετέλεσε επί πολλά έτη Πρόεδρος του Μαλλιοπουλείου Ευγούς Ιδρύματος Κυψέλης, τον Δημήτριο, κατασκευαστή και εφοπλιστή, την Ισμήνη και τον Αριστομένη, πολιτικό.

Απεβίωσε το 1970.

## Παραπομπές


Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων
Κύπελλο ΟΥΕΦΑ 2003-2004

Το **Κύπελλο ΟΥΕΦΑ 2003-2004** κατακτήθηκε από τη Βαλένθια ΚΦ κερδίζοντας στον τελικό την Ολιμπίκ Μαρσέιγ.

## Προκριματικός γύρος

|}

## Πρώτος γύρος

|}

## Δεύτερος γύρος

|}

## Τρίτος γύρος

|}

## Τέταρτος γύρος

|}

## Προημιτελικά

|}

## Ημιτελικά

|}

## Τελικός

## Δείτε ακόμη
*ΟΥΕΦΑ Τσάμπιονς Λιγκ 2003-04
*Κύπελλο Ιντερτότο ΟΥΕΦΑ 2003

## Εξωτερικοί σύνδεσμοι
*2003–04 All matches UEFA Cup – season at UEFA website
*Results at RSSSF.com
*Details at guardian.co.uk
* All scorers 2003–04 UEFA Cup according to (excluding preliminary round) according to protocols UEFA + all scorers preliminary round
*2003/04 UEFA Cup - results and line-ups (archive)

Κατηγορία:Κύπελλο ΟΥΕΦΑ
Κύπελλο ΟΥΕΦΑ 2004-2005

Το **Κύπελλο ΟΥΕΦΑ 2004-2005** κατέκτησε η ΤΣΣΚΑ Μόσχας κερδίζοντας στον τελικό την Σπόρτινγκ Λισαβόνας.

## Πρώτος προκριματικός

|}

## Δεύτερος προκριματικός

|}

## Πρώτος γύρος

|}

## Όμιλοι
### Όμιλος Α

|}

### Όμιλος Β

|}

### Όμιλος Γ

|}

### Όμιλος Δ

 
|}

### Όμιλος Ε

|}

### Όμιλος Ζ

|}

### Όμιλος Η

|}

### Όμιλος Θ

|}

### Διάγραμμα

### Γύρος των 32

|}

### Γύρος των 16

|}

### Προημιτελικοί

|}

### Ημιτελικοί

|}

## Τελικός

## Δείτε ακόμη
*ΟΥΕΦΑ Τσάμπιονς Λιγκ 2004-05
*Κύπελλο Ιντερτότο ΟΥΕΦΑ 2004

## Εξωτερικοί σύνδεσμοι
*2004–05 All matches UEFA Cup – season at UEFA website
*Official Site
*Results at RSSSF.com
* All scorers 2004–05 UEFA Cup according to (excluding preliminary round) according to protocols UEFA + all scorers preliminary round
*2004/05 UEFA Cup - results and line-ups (archive)

Κατηγορία:Κύπελλο ΟΥΕΦΑ
ΝΠΟ Ντιναμό Κιέβου

Η ομάδα καλαθοσφαίρισης γυναικών **ΝΠΟ Ντιναμό Κιέβου** (ουκρανικά: БК Динамо-НПУ) αποτελεί μια από τις πλέον επιτυχημένες στην Ουκρανία. Ιδρύθηκε στα μισά του περασμένου αιώνα και εδρεύει στο Κίεβο.

Είναι η μόνη ομάδα από την Ουκρανία που στέφθηκε πρωταθλήτρια της Σοβιετικής Ένωσης (ΕΣΣΔ). Η Ντιναμό είναι επίσης η μόνη ομάδα από την Ουκρανία που κέρδισε ευρωπαϊκό τίτλο. Μετά την κατάρρευση της ΕΣΣΔ, η ομάδα συνεχίζει τη συμμετοχή της στο ουκρανικό πρωτάθλημα καλαθοσφαίρισης γυναικών.

## Ονομασία
Η Ντιναμό-ΝΠΟ πήρε την ονομασία της από την αθλητική κοινωνία «Ντιναμό». Τα αρχικά «ΝΠΟ» προέρχονται από την έδρα της ομάδας, το αθλητικό κέντρο του Εθνικού Παιδαγωγικού Πανεπιστημίου Ντραγκουμάνοφ (Национального педагогического университета имени М. П. Драгоманова).

## Επιτυχίες
**Πρωταθλήματα ΕΣΣΔ: (3)**
*  1949, 1991, 1992
**  1945

**Κύπελλα ΕΣΣΔ: (2)**
*  1950, 1951

**Πρωτάθλημα ΚΑΚ: (1)**
*  1992

**Πρωταθλήματα Ουκρανίας: (8)**
*  1992, 1993, 1994, 1995, 1996, 2009, 2012, 2013
**  1997, 2001, 2002, 2010
***  1999

**[[Κύπελλο Λιλιάνα Ρονκέτι|Κύπελλο Ρονκέτι]] (1):**
*  1988 

**[[Ευρωλίγκα γυναικών|Ευρωλίγκα]]: (1)**
*  1992

## Παραπομπές


## Εξωτερικοί σύνδεσμοι
* 
* Women Basket / Dynamo womenbasket.com.ua
* UKRBasket ukrbasket.net
* EuroBasket eurobasket.com
* Oofb oofb.odessa.ua

Κατηγορία:Αθλητικοί σύλλογοι Ουκρανίας
Αθλητική κοινωνία Ντιναμό

Η **αθλητική κοινωνία Ντιναμό** (ρωσικά: Спортивное общество Динамо) αφορά την οργάνωση μιας σειράς αθλητικών ενώσεων των πρώην σοσιαλιστικών χωρών. Αρχικά ανήκε στο σοβιετικό σύστημα της Κρατικής Διεύθυνσης Πολιτικής (ГПУ НКВД РСФСР).

Επίτιμος πρόεδρος της κοινωνίας «Ντιναμό» κατά τα πρώτα χρόνια της ύπαρξής της ήταν ο πρόεδρος της ГПУ НКВД РСФСР Φέλιξ Εντούντοβιτς Ντζερζίνσκι (1877-1926). 

Σήμερα, η μόνη αθλητική οργάνωση που συνδέεται με την ρωσική πλέον Ντιναμό (ОГО ВФСО Динамо) είναι η μοσχοβίτικη οργάνωση της πανρωσικής αθλητικής κοινωνίας Ντιναμό (МГО Динамо).

## Η ιστορία της «Ντιναμό»
thumb|150px|Σημαία της Ντιναμό

Ιδρύθηκε στις 18 Απριλίου του 1923 στη Μόσχα, με την πρωτοβουλία μιας ομάδας εργαζομένων και μελών της Κοινής Κρατικής Διεύθυνσης Πολιτικής (ОГПУ). Περιλάμβανε τον πρωτότυπο τίτλο «μοσχοβίτικη προλεταριακή κοινωνία Ντιναμό» και το σύνθημα «Δύναμη - σε κίνηση». Καθ' όλη τη διάρκεια της ιστορίας της κοινωνίας, η πλήρης επίσημη ονομασία της άλλαξε αρκετές φορές, αλλά η σύντομη (Ντιναμό) ποτέ.

## Σύλλογοι
* Ντιναμό Μινσκ (ποδόσφαιρο)
* Ντιναμό Κιέβου (ποδόσφαιρο)
* Ντιναμό Ζάγκρεμπ (ποδόσφαιρο)
* Ντιναμό Βουκουρεστίου (ποδόσφαιρο)
* Ντιναμό Τιφλίδας (ποδόσφαιρο)

## Εικόνες


 1973 CPA 4220.jpg|Γραμματόσημο της Ένωσης Σοβιετικών Σοσιαλιστικών Δημοκρατιών (1973)
 RR5117-0056R.jpg|Αναμνηστικό κέρμα της Τράπεζας της Ρωσίας (2013)


## Δείτε επίσης
* ΣΦ Ντιναμό
* ΒΦΣΟ Ντιναμό

## Παραπομπές


## Εξωτερικοί σύνδεσμοι
* Επίσημη ιστοσελίδα οργανισμού
* Επίσημη ιστοσελίδα  παραρτημάτων

Κατηγορία:Ιδρύσεις αθλητικών συλλόγων το 1923
Κατηγορία:Αθλητισμός στη Σοβιετική Ένωση
Κατηγορία:Αθλητικοί σύλλογοι Ρωσίας
Anjuta

Το **Anjuta** είναι ολοκληρωμένο περιβάλλον ανάπτυξης γραμμένο για το εγχείρημα GNOME. Υποστηρίζεται για τις γλώσσες προγραμματισμού C, C++, Java, JavaScript, Python και Vala.

## Anjuta DevStudio
Ο σκοπός του Anjuta DevStudio είναι η παροχή ενός προσαρμόσιμου και επεκτάσιμου σκελετού IDE και ταυτόχρονα παρέχει υλοποιήσεις των συνηθισμένων εργαλείων ανάπτυξης. Το Libanjuta είναι ο σκελετός που πραγματοποιεί τον σκελετό του προσθέτου IDE του Anjuta and το Anjuta DevStudio πραγματοποιεί πολλά από τα συνηθισμένα πρόσθετα ανάπτυξης.

Ενσωματώνει προγραμματιστικά εργαλεία όπως τον σχεδιαστή διεπαφής Glade και τον περιηγητή βοήθειας API Devhelp.

## Χαρακτηριστικά
Το Anjuta χαρακτηρίζεται από:
*έναν ενσωματωμένο διαδραστικό αποσφαλματωτή μέσω του αποσφαλματωτή GNU (GDB) και ενσωματωμένο μεταγλωττιστή
*έναν επεξεργαστή πηγαίου κώδικα με πηγαία περιήγηση,
*ολοκλήρωση κώδικα και τονισμό σύνταξης,
*διαχείριση έργου,
*οδηγούς εφαρμογής.
*ολοκληρωμένο σύστημα ελέγχου έκδοσης

## Αποδοχή
Το γερμανικό περιοδικό LinuxUser αναγνώρισε το Anjuta 1.0.0 (που εκδόθηκε το 2002) ως ένα καλό βήμα για την αύξηση του αριθμού των εγγενών εφαρμογών Gnome/Gtk. Το Anjuta έχει ένα πολύ ευκολονόητο GUI και νέα χρήσιμα γνωρίσματα.

## Παραπομπές


## Παραπέρα ανάγνωση
*

## Εξωτερικοί σύνδεσμοι

*

Κατηγορία:Λογισμικό GNOME
Κατηγορία:Λογισμικό Linux
Κατηγορία:Λογισμικό που χρησιμοποιεί GTK+
Ότο Λέσερ

Ο **Ότο Λέμπερεχτ Λέσερ** (, 16 Οκτωβρίου 1830 – 12 Αυγούστου 1887) ήταν Γερμανός αστρονόμος, γνωστός και ως *Όσκαρ (Oskar) Λέσερ*. Γεννήθηκε στην κωμόπολη Μπρότερόντε της Θουριγγίας (τότε στην επικράτεια του εκλέκτορα της Έσσης) και πέθανε στο Αννόβερο σε ηλικία 57 ετών.

Ο Λέσερ είναι κυρίως γνωστός από την ανακάλυψη του αστεροειδούς 62 Ερατώ, την οποία πραγματοποίησε παρατηρώντας από το αστεροσκοπείο του Βερολίνου από κοινού με τον Βίλχελμ Φέρστερ, στις 14 Σεπτεμβρίου 1860. Αυτή ήταν η πρώτη καταγεγραμμένη ανακάλυψη αστεροειδούς από δύο αστρονόμους που παρατηρούσαν μαζί.

## Εργογραφία
Εκτός από τη διδακτορική διατριβή του, με τίτλο *Untersuchung über die allgemeinen Störungen der Metis* (Πανεπιστήμιο του Μάρμπουργκ, 1861), ο Λέσερ συνέταξε κυρίως αστρονομικούς πίνακες:

* *Tafeln der [[9 Μήτις|Metis]], mit Berücksichtigung der Störungen durch Jupiter und Saturn*, έκδοση της γερμανικής Αστρονομικής Εταιρείας (Astronomische Gesellschaft), Engelmann, Λειψία 1865
* *Tafeln der [[32 Πομόνα|Pomona]]*, έκδοση της γερμανικής Αστρονομικής Εταιρείας, Engelmann, Λειψία 1869

## Πηγές
* Wilhelm Brüggenthies, Wolfgang R. Dick: «Biographischer Index der Astronomie · Biographical Index of Astronomy». *Acta Historica Astronomiae*, τόμος 26, και Verlag Harry Deutsch, Φραγκφούρτη 2005, ISBN 3-8171-1769-8, σελ. 282.

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Σιρόκος

Ο **σιρόκος** ή **σορόκος** είναι άνεμος της Μεσογείου, ο οποίος δημιουργείται στις ερήμους νότια της Μεσογείου (Σαχάρα και Μέση Ανατολή). Συγκεκριμένα λόγω των υψηλών θερμοκρασιών του εδάφους σε αυτές τις περιοχές δημιουργείται ένα βαρομετρικό χαμηλό το οποίο εκτονώνεται προς τα βόρεια. Ετυμολογικά, η λέξη κατάγεται από την αραβική شرقي (*sharqī* = ανατολικός άνεμος) μέσω της ιταλικής-βενετικής *scirocco*. Στην αρχαία Ελλάδα αναφερόταν ως *εύρος*, ενώ στη Ζακυνθινή ντοπιολαλιά απαντάται και ως *λαμπαδίτσα*. Άλλες συγγενείς ονομασίες περιλαμβάνουν τις *σιροκολεβάντες* και *σοροκάδα*.
275px|thumb|left|Αεροφωτογραφία όπου διακρίνεται η περιοχή με χαμηλό βαρομετρικό (L) και με βέλη η κατεύθυνση του ανέμου που ονομάζεται Σιρόκος. Στη ναυτική παράδοση πλέον *σιρόκο* ονομάζουμε γενικά τον νοτιοανατολικό άνεμο. Σημειώνεται βέβαια ότι αυτές οι ονομασίες προέρχονται από τους Ιταλούς και στην Ελλάδα το φαινόμενο του σιρόκου στη πραγματικότητα φτάνει κυρίως από τα νότια (ο τυπικός Ελληνικός νοτιάς)

Ο Σιρόκος είναι ένας δυνατός άνεμος, ο οποίος μπορεί να φτάσει τα 100 χλμ./ώρα σε ταχύτητα και έχει διάρκεια συνήθως λίγων ημερών (1-4). Λόγω της διεύθυνσής του, μεταφέρει μεγάλες ποσότητες σκόνης, η οποία περιστασιακά ευθύνεται για μειωμένη ορατότητα και μεγάλη συγκέντρωση σωματιδίων στην ατμόσφαιρα. Το φαινόμενο των κιτρινισμένων επιφανειών αποδίδεται ακριβώς στη σκόνη που μεταφέρεται και επικάθεται σε αυτοκίνητα, μπαλκόνια και γενικά εκτεθειμένες επιφάνειες.

Από σκοπιάς θερμοκρασίας, ο σιρόκος είναι ένας ξηρός και θερμός άνεμος. Στην πορεία του προς τη δυτική Ευρώπη, συνήθως προσλαμβάνει υγρασία και συχνά συνοδεύεται με βροχή, η οποία μεταφέρει τη σκόνη και παρουσιάζει το φαινόμενο της *λασποβροχής*. Στο σημείο εκκίνησής του, είναι αρκετά ξηρός και ζεστός, και κατά το πέρασμά του από τη θάλασσα γίνεται θυελλώδης και δημιουργεί φουρτούνες, ενώ φτάνοντας στις ακτές της Γαλλίας και της Ισπανίας είναι πλέον υγρός, προκαλώντας ομίχλη και βροχή.

Στις Κυκλάδες αλλά και στη Σάμο, υπάρχουν τα επώνυμα *Σορόκος* και *Σορώκος*, τα οποία προέρχονται από τον άνεμο.

## Παραπομπές


## Εξωτερικοί σύνδεσμοι

* Ανεμολόγιο του καλοκαιριού, Ελευθεροτυπία
*Ονόματα των ανέμων 
*Μεσογειακοί άνεμοι  
*

 

Κατηγορία:Άνεμοι
Κατηγορία:Κλίμα στην Ελλάδα
Μαρίνα Αλεξάντροβα

Η **Μαρίνα Αντρέγεβνα Πουπένινα** (Ρωσικά: Мари́на Андре́евна Пупе́нина, γενν. 29 Αυγούστου 1982), ευρύτερα γνωστή με το ψευδώνυμο **Μαρίνα Αλεξάντροβα** είναι Ρωσίδα ηθοποιός και μοντέλο.

## Πρώιμα χρόνια
Γεννήθηκε στις 29 Αυγούστου 1982 στην πόλη Κισκουνμάισα της Ουγγαρίας από Ρώσους γονείς. Ο πατέρας της, Αντρέι Πουπένιν ‎υπηρέτησε στο Σοβιετικό Στρατό,‎‎που βρίσκεται στην Ουγγαρία, και η μητέρα της, Ιρίνα Πουπένινα, εργάστηκε ως καθηγήτρια στο ‎‎Πανεπιστήμιο Herzen. Το 1986, η οικογένεια μετακόμισε στην Αγία Πετρούπολη.

Από το 2006 μέχρι το 2011 υπήρξε ηθοποιός του Sovremennik Theater Company στη Μόσχα.

## Προσωπική ζωή
Στις 7 Ιουνίου 2008, η Αλεξάντροβα παντρεύτηκε τον ηθοποιό Ιβάν Στεμπούνοβ, αλλά το 2010 χώρισαν. Από το 2011 είναι ζευγάρι με τον σκηνοθέτη Αντρέι Μπολτένκο και έχουν αποκτήσει δύο παιδιά: τον Αντρέι (γενν. 11 Ιουλίου 2012) και την Γεκατερίνα (γενν. 26 Σεπτεμβρίου 2015).

## Φιλμογραφία

## Παραπομπές


## Εξωτερικοί Σύνδεσμοι

*

Κατηγορία:Ρωσίδες μοντέλα
Κατηγορία:Ρωσίδες ηθοποιοί κινηματογράφου
Κατηγορία:Φωτομοντέλα
Κατηγορία:Ρωσίδες ηθοποιοί τηλεόρασης
Κατηγορία:Ρωσίδες ηθοποιοί θεάτρου
Χάινριχ ντ' Αρέ

Ο **Χάινριχ Λούις ντ' Αρέ** (, 1822 – 14 Ιουνίου 1875) ήταν Γερμανός αστρονόμος γαλλικής καταγωγής, από οικογένεια Γάλλων Προτεσταντών (Ουγενότων) που είχαν καταφύγει στη Γερμανία. Αναφέρεται και ως *Χάινριχ Λούντβιχ ντ' Αρέ* (*Heinrich Ludwig d'Arrest*).

## Βιογραφικά στοιχεία
Ο ντ' Αρέ γεννήθηκε στο Βερολίνο και σπούδασε στο εκεί πανεπιστήμιο. Ενώ ήταν ακόμα φοιτητής, έλαβε μέρος στην αναζήτηση για την ανακάλυψη του πλανήτη Ουρανού από τον Γιόχαν Γκότφριντ Γκάλε. Στις 23 Σεπτεμβρίου 1846, ο ντ' Αρέ πρότεινε ότι ένας πρόσφατος ουράνιος χάρτης, της περιοχής στην οποία είχε προβλέψει ο Υρμπαίν Λεβεριέ ότι θα βρισκόταν ο νέος πλανήτης, θα μπορούσε να συγκριθεί με την παρατήρηση εκείνη τη νύχτα, ώστε να αναζητηθεί το νέο σώμα ως ο αστέρας που θα είχε μετατοπισθεί. Αυτή η υπόδειξη είχε ως αποτέλεσμα την ανακάλυψη του Ουρανού εκείνη τη νύχτα.

Στη συνέχεια ο ντ' Αρέ εργάσθηκε στο Αστεροσκοπείο της Λειψίας, από όπου το 1851 πραγματοποίησε την ανακάλυψη του γνωστού περιοδικού κομήτη που φέρει το όνομά του (6P/Ντ' Αρέ). Μελέτησε επίσης τους αστεροειδείς, ανακαλύπτοντας έναν από αυτούς (τον 76 Φρεία), και τα νεφελώματα.

Το 1864 ο ντ' Αρέ πραγματοποίησε χωρίς επιτυχία μία αναζήτηση για δορυφόρους του πλανήτη Άρη, θέτοντας ένα άνω όριο 70 λεπτών της μοίρας ως τη γωνιακή απόσταση από τον Άρη στην οποία θα έπρεπε να αναζητηθεί τυχόν δορυφόρος του.

Το 1857 ο ντ' Αρέ νυμφεύθηκε την Αυγούστα Αιμιλία Μέμπιους (Auguste Emilie Möbius), θυγατέρα του τότε προϊσταμένου του, διάσημου μαθηματικού Άουγκουστ Φέρντιναντ Μέμπιους.

Ο Χάινριχ Λούις ντ' Αρέ πέθανε στην Κοπεγχάγη.

## Τιμητικές διακρίσεις
* Βραβείο Λαλάντ της Γαλλικής Ακαδημίας Επιστημών το 1844.
* Χρυσό Μετάλλιο της Βασιλικής Αστρονομικής Εταιρείας το 1875.

### Ονομάσθηκαν προς τιμή του
(εκτός από τον κομήτη)
* Ο αστεροειδής 9133 Ντ' Αρέ (9133 d'Arrest), που ανακαλύφθηκε το 1960.
* Ο κρατήρας Ντ' Αρέ της Σελήνης.
* Κρατήρας στον δορυφόρο Φόβο του Άρη.

## Παραπομπές


## Βιβλιογραφία
* 

### Νεκρολογίες
* *Astronomische Nachrichten*, τόμος **86** (1875), σσ. 63/64 (1 παράγραφος, στη γερμανική)
* ''MNRAS'', τόμος '''36''' (1876), σελ. 155

## Εξωτερικοί σύνδεσμοι

* Awarding of RAS gold medal: MNRAS '''35''' (1875) 265 

Κατηγορία:Γερμανοί αστρονόμοι
Κατηγορία:Βερολινέζοι
Κατηγορία:Αστρονόμοι του 19ου αιώνα
Μαξουμπί

**Μαξουμπί** ονομάζονται ιθαγενείς οι οποίοι κατοικούσαν στην οροσειρά Σιέρρα ντος παρέκις, στη Νότια Αμερική. Οι άνθρωποι αυτοί, εν αντιθέσει με τους γείτονές τους, Μαρικοξί και Αρούπι, έχουν αρκετά εξελιγμένο πολιτισμό, γνωρίζουν αρκετά πράγματα για τους πλανήτες, είναι οργανωμένοι σε 24 χωριά και αριθμούν περίπου δυο χιλιάδες. Όσοι τους γνώρισαν, τους περιγράφουν ως φιλικούς και φιλόξενους, με άψογη ηθική συμπεριφορά. Οι άνθρωποι αυτοί βρίσκονταν σε διαμάχη με τους κτηνώδεις γείτονές τους, Μαρικοξί.

## Στοιχεία για τη ζωή τους
Οι άνδρες της φυλής αυτής είχαν μακρυά μαλλιά, τα οποία έπεφταν πάνω στους ώμους τους, ενώ οι γυναίκες είχαν κοντά. Κατοικούσαν όλοι μαζί σε μεγάλες καλύβες, κάποιες εκ των οποίων ήταν δώδεκα μέτρα ψηλές και είχαν διάμετρο τριάντα μέτρων στη βάση τους. Καλλιεργούσαν καπνό και τεράστια φιστίκια, τα οποία τα έτρωγαν καθισμένοι μέσα στην καλύβα τους, οι άνδρες από τη δική του κολοκύθα ο καθένας, μιας και ως πιάτα χρησιμοποιούσαν αυτές, ενώ οι γυναίκες από μια κοινή, μεγάλη γαβάθα.

### Νεκρικά έθιμα
Όταν ένας πολεμιστής των Μαξουμπί πέθαινε στη μάχη, οι συγκάτοικοι του έβγαζαν τα όργανα του και τα έθαβαν μέσα σε πήλινο δοχείο, ενώ το υπόλοιπο σώμα του τεμαχιζόταν και μοιραζόταν στους συγκατοίκους του νεκρού για να το φάνε, με σκοπό να περάσουν σε αυτούς οι ιδιότητες του νεκρού. Οι Μαξουμπί δεν έτρωγαν ποτέ τα θύματά τους, μα μόνο τις σάρκες των πολεμιστών τους που σκοτώθηκαν στη μάχη.

### Χρώμα δέρματος και μαλλιών
Τα μαλλιά τους είχαν πυρόξανθο χρώμα, ενώ το δέρμα τους ήταν χαλκόχρωμο. Ορισμένοι εξ αυτών είχαν γαλάζια μάτια. Ίσως η φυλή αυτή να είναι εκφυλισμένος απόγονος ενός εξελιγμένου πολιτισμού του παρελθόντος, ίσως των Τολτέκων.

## Παραπομπές


Κατηγορία:Πληθυσμιακές ομάδες στη Βραζιλία
Κατηγορία:Ιθαγενείς αμερικανικές φυλές
Σιέρρα ντος Παρέκις

Η **Σιέρρα ντος Παρέκις** (πορτογαλικά: *Serra dos Parecis*) είναι υψίπεδο το οποίο βρίσκεται στην πολιτεία Ροντόνια της Βραζιλίας στα όρια με τη Μάτο Γκρόσο. Στο υψίπεδο βρίσκεται ο δήμος Παρέκις. Ξεκινάει από τα σύνορα της Ροντόνια με τη Βολιβία, όπου φτάνει σε ύψος τα 700 μέτρα, και εκτείνεται 800 χιλιόμετρα προς τα νοτιοδυτικά. Αρκετοί μεγάλοι ποταμοί πηγάζουν από τη Σέρρα ντος Παρέκις, πιο σημαντικοί εκ των οποίων είναι ο Γκουαπουρέ, ο Τζι Παρανά, ο Τζουρουένα, και ο Παραγουάης. Στα δυτικά του Παρέκις βρίσκεται το υψίπεδο Μάτο Γκρόσο.

## Πηγές
* Encyclopædia Britannica: *[http://global.britannica.com/EBchecked/topic/443432/Parecis-Mountains Parecis Mountains].* Ανακτήθηκε 5 Σεπτεμβρίου 2014.

Κατηγορία:Οροπέδια της Βραζιλίας
Avahi (λογισμικό)

Το **Avahi** είναι εφαρμογή ελεύθερου λογισμικού αρχικής ρύθμισης παραμέτρων δικτύωσης (zeroconf), που περιλαμβάνει ένα σύστημα για εντοπισμό υπηρεσίας πολλαπλής διανομής DNS/DNS-SD. Αδειοδοτείται σύμφωνα με την GNU Lesser General Public License (LGPL).

Το Avahi είναι ένα σύστημα που ενεργοποιεί προγράμματα στη δημοσίευση και εντοπισμό υπηρεσιών και οικοδεσποτών που εκτελείται σε τοπικό δίκτυο υπολογιστών. Για παράδειγμα, ένας χρήστης μπορεί να συνδέσει τον υπολογιστή του σε κάποιο δίκτυο και να κάνει το Avahi να γνωστοποιήσει αυτόματα τις υπηρεσίες δικτύου που εκτελούνται στο μηχάνημα που θα μπορούσε να ενεργοποιήσει την πρόσβαση σε αρχεία και εκτυπωτές.

## Αρχιτεκτονική λογισμικού

Το Avahi εφαρμόζει τις προδιαγραφές της Apple αρχική ρύθμιση παραμέτρων δικτύωσης, mDNS, DNS-SD και RFC 3927/IPv4LL. Άλλες εφαρμογές περιλαμβάνουν τον σκελετό της Apple Bonjour (το συστατικό mDNSResponder που αδειοδοτείται σύμφωνα με την άδεια Apache).

Το Avahi παρέχει ένα σύνολο γλωσσών (Python, Mono, etc.) και συμπεριλαμβάνεται στις περισσότερες διανομές Linux και *BSD. Λόγω της αρθρωτής αρχιτεκτονικής του,  architecture, κύριες επιφάνειες εργασίας όπως το εικονικό σύστημα αρχείων του GNOME και η αρχιτεκτονική εισόδου/εξόδου του KDE έχουν ήδη ενσωματώσει το Avahi.

## Avahi - Bonjour
Το έργο Avahi ξεκίνησε λόγω της εφαρμογής του Zeroconf της Apple, το Bonjour, χρησιμοποιεί την ασύμβατη με GPL άδεια δημόσιας πηγής της Apple. Συνεπώς μέρη του Bonjour επανααδειοδοτήθηκαν σύμφωνα με την άδεια Apache. Όμως, το Avahi είχε ήδη γίνει η «*εκ των πραγμάτων*» πρότυπη εφαρμογή του mDNS/DNS-SD στα λειτουργικά συστήματα ελεύθερου λογισμικού όπως το GNU/Linux.

Η απόδοση του Avahi μοιάζει με αυτήν του Bonjour, μερικές φορές την υπερβαίνει· όμως το Avahi μπορεί να χάσει υπηρεσίες κατά την ταυτόχρονη διαχείριση μεγάλων αριθμών αιτημάτων.

## Ιστορικό
Το Avahi αναπτύχθηκε από τους Lennart Poettering και Trent Lloyd. είναι το αποτέλεσμα μιας συγχώνευσης της αρχικής εφαρμογής mDNS/DNS-SD του Poettering που λεγόταν "FlexMDNS" και του αρχικού κώδικα του Lloyd που λεγόταν "Avahi" και συνέβη το 2005. Αν και το μεγαλύτερο μέρος του σημερινού κώδικα κατάγεται από το πρώτο έργο, χρησιμοποιήθηκε το όνομα του δεύτερου για το κοινό σχέδιο. Η ανάπτυξη του "FlexMDNS" ξεκίνησε στο τέλος του 2004 και η εργασία στο αρχικό "Avahi" ξεκίνησε στις αρχές του 2004.

Το Avahi αρχικά αναπτύχθηκε κάτω από το freedesktop.org, αλλά τώρα έχει γίνει ένα ξεχωριστό έργο. Το Avahi, όμως, χρησιμοποιεί τη στρώση IPC του D-Bus του freedesktop.org.

Το όνομα *Avahi* είναι το το τοπικό όνομα στη Μαδαγασκάρη και η επιστημονική λατινική ονομασία ενός γένους του woolly lemur, μιας ιθαγενούς οικογένειας πρωτευόντων στη Μαδαγασκάρη. Ο Trent Lloyd βρήκε το όνομα, του άρεσε και κόλλησε. Ο λογότυπος απεικονίζει αυτό.

## Παραπομπές


## Εξωτερικοί σύνδεσμοι

* Avahi project
* Talk and slides by Poettering/Lloyd at linux.conf.au 2007

Κατηγορία:Ελεύθερο λογισμικό
Κατηγορία:Λογισμικό GNOME
Κατηγορία:Λογισμικό KDE
Κατηγορία:Λογισμικό Linux
Λίβας

Κατά τη ναυτική παράδοση της Μεσογείου, ο **λίβας** ή **γαρμπής** είναι νοτιοδυτικός άνεμος. Το όνομα λίβας προέρχεται από τη λέξη *Λιψ* (Λίβυος) και συνδέεται με το γεγονός ότι φαινομενικά πνέει από τη Λιβύη. Το όνομα γαρμπής προέρχεται από το βενετικό garbin το οποίο με τη  σειρά του προέρχεται από το αραβικό غربي (garbī) που σημαίνει *δυτικός*.

Ο λίβας είναι κατά βάση ένας ήπιας ταχύτητας ξηρός και θερμός άνεμος, ο οποίος πνέει στη Μεσόγειο καθ' όλη τη διάρκεια του έτους, ωστόσο επηρεάζει κατά κύριο λόγο την Κορσική. Στην υπόλοιπη επικράτεια είναι πιο εμφανής τους καλοκαιρινούς μήνες, οπότε και συνοδεύεται από απότομη αύξηση της θερμοκρασίας. Στην παραδοσιακή γεωργία έχει επικρατήσει να λέγεται πως ο *λίβας καίει τα σπαρτά*, καθώς τα χαρακτηριστικά του ευνοούν την αφυδάτωση των καλλιεργειών, οδηγώντας ενδεχομένως στην αποξήρανσή τους ή ακόμη και σε καταστροφή της σοδειάς. Στη θάλασσα, ο λίβας μπορεί να επιφέρει μπουρίνια και θαλασσοταραχή, ωστόσο δεν διαρκεί συνήθως πάνω από μία-δυο μέρες.

## Εξωτερικοί σύνδεσμοι

* Ανεμολόγιο του καλοκαιριού, Ελευθεροτυπία

 

Κατηγορία:Άνεμοι
Κατηγορία:Κλίμα στην Ελλάδα
Βάνια Κωνσταντίνου

Η **Βάνια Κωνσταντίνου** ήταν Κυπρία ηθοποιός που πέθανε στις 19 Φεβρουαρίου 2007 σε ηλικία 71 ετών.

## Βιογραφικά
Γεννήθηκε στην Πόλη Χρυσοχούς και μεγάλωσε στη Λεμεσό. Πατέρας της ο Χρυσόστομος Μυριανθόπουλος, δάσκαλος και διευθυντής του Ελένειου Δημοτικού Σχολείου. Στο Λανίτειο Γυμνάσιο, όπου φοίτησε πρωταγωνιστούσε στα θεατρικά έργα που παρουσίαζε το σχολείο. Φοίτησε στη Νομική Αθηνών και στην Σχολή Καλών Τεχνών. Αρχισε να εργάζεται ως εκφωνήτρια στο Ραδιοφωνικό Ίδρυμα Κύπρου από το 1958. Εκεί παρέμεινε για 30 χρόνια. Πρωταγωνίστησε σε πολλές θεατρικές παραστάσεις και αργότερα σε τηλεοπτικές σειρές του ΡΙΚ. Το 1959 παντρεύτηκε τον Βάσο Κωνσταντίνου. Απέκτησαν την Ιόλη και το Γιάννη.

## Τιμές
Στις 12 Απριλίου 2014 έγιναν τα αποκαλυπτήρια πλάκας προς τιμήν της Βάνιας και φυτεύτηκαν 200 δέντρα σε χώρο πρασίνου που ονομάστηκε «Βάνια Κωνσταντίνου», σε περιοχή της Λακατάμιας. Λεπτομέρειες της εκδήλωσης παρουσιάζονται στη μηνιαία εφημερίδα *ΛΑΚΕΔΑΙΜΩΝ*, που διανέμεται δωρεάν στη Λακατάμια.

Κατηγορία:Κύπριοι ηθοποιοί τηλεόρασης
Κατηγορία:Κύπριοι ηθοποιοί θεάτρου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Γραίγος

Κατά τη ναυτική παράδοση της Μεσογείου ο **Γραίγος** είναι ο ΒΑ άνεμος, ο οποίος πνέει από την περιοχή της Μαύρης θάλασσας προς τα νότια και δυτικά της Μεσογείου. Το όνομά του παραπέμπει στο ιταλικό *vento grecale*, κατά λέξη «ελληνικός άνεμος», αφού φαινομενικά προέρχεται από τη μεριά της Ελλάδας.

Ο γραίγος πιθανόν να ταυτίζεται με τον αρχαίο *ευροκλύδωνα*, λέξη που ετυμολογείται από τον Εύρο (ανατολικό) άνεμο και τον *κλύδωνα* (εκ του ρήματος *κλυδωνίζω*). Ο γραίγος είναι δριμύς και ψυχρός άνεμος, ο οποίος προκαλεί τρικυμία, ενώ συγγενής άνεμος είναι και ο *γραιγολεβάντες*, ο οποίος πνέει από ΒΑ-Α διεύθυνση.

## Παραπομπές


## Εξωτερικοί σύνδεσμοι

* Ανεμολόγιο του καλοκαιριού, Ελευθεροτυπία

 

Κατηγορία:Άνεμοι
Άουγκουστ Φέρντιναντ Μέμπιους

Ο **Άουγκουστ Φέρντιναντ Μέμπιους** (, 17 Νοεμβρίου 1790 &ndash; 26 Σεπτεμβρίου 1868) ήταν Γερμανός μαθηματικός, αλλά και θεωρητικός αστρονόμος.

Είναι περισσότερο γνωστός για την ανακάλυψη της λωρίδας του Μέμπιους, μιας διδιάστατης μη προσανατολίσιμης επιφάνειας που έχει μόνο μία πλευρά όταν είναι ενσωματωμένη στον τριδιάστατο ευκλείδειο χώρο. Η λωρίδα αυτή πάντως ανακαλύφθηκε ανεξάρτητα περίπου την ίδια εποχή από τον Γιόχαν Μπένεντικτ Λίστινγκ. Ο Μέμπιους υπήρξε ο πρώτος που εισήγαγε τις ομογενείς συντεταγμένες στην προβολική γεωμετρία. Αρκετές άλλες μαθηματικές έννοιες φέρουν το όνομά του.

Το ενδιαφέρον του Μέμπιους για τη θεωρία αριθμών οδήγησε στη σημαντική συνάρτηση Μέμπιους μ(*n*), καθώς και στη σχέση αντιστροφής του Μέμπιους. Στην Ευκλείδεια γεωμετρία, καθιέρωσε συστηματικά τη χρήση γωνιών με πρόσημα και ευθύγραμμων τμημάτων που οδήγησε στην απλοποίηση και την ενοποιημένη παρουσίαση διαφόρων αποτελεσμάτων.

## Βιογραφικά στοιχεία
Λίγα είναι γνωστά για τη ζωή του Μέμπιους. Γεννήθηκε στο Σούλπφορτε της Σαξωνίας-Άνχαλτ και καταγόταν από την πλευρά της μητέρας του από τον θρησκευτικό μεταρρυθμιστή Μαρτίνο Λούθηρο. Σπούδασε μαθηματικά στα γερμανικά πανεπιστήμια της Λειψίας, του Γκέτινγκεν και του Χάλλε, έχοντας καθηγητές, μεταξύ άλλων, τον Καρλ Φρίντριχ Γκάους, τον Γιόχαν Πφαφ και τον Καρλ Μολβέιντε (ο δεύτερος επέβλεψε και την εκπόνηση της διδακτορικής του διατριβής). Ο Μέμπιους σταδιοδρόμησε στο Πανεπιστήμιο της Λειψίας, όπου αξιοσημείωτοι φοιτητές του υπήρξαν οι Χέρμαν Χάνκελ και Βίλχελμ Φήντλερ. Ο Μέμπιους πέθανε στη Λειψία σε ηλικία 77 ετών.

## Συλλογή των απάντων του
* ''Gesammelte Werke'' (τόμος 1)  (S. Hirzel, Λειψία 1885)
* ''Gesammelte Werke'' (τ. 2)  (S. Hirzel, Λειψία 1885)
* ''Gesammelte Werke'' (τ. 3)  (S. Hirzel, Λειψία 1885)
* ''Gesammelte Werke'' (τ. 4)  (S. Hirzel, Λειψία 1885)

## Ονομάσθηκαν προς τιμή του
* Η λωρίδα του Μέμπιους στην τοπολογία
* Ο μετασχηματισμός Μέμπιους, σημαντικός στην προβολική γεωμετρία
* Η σχέση αντιστροφής του Μέμπιους στη Θεωρία αριθμών
* Η συνάρτηση Μέμπιους
* Η configuration Μέμπιους και η configuration Μέμπιους-Καντόρ
* Ο Γράφος Μέμπιους-Καντόρ
* Ο κρατήρας Μέμπιους στην αόρατη πλευρά της Σελήνης
* Ο αστεροειδής 28516 Μέμπιους, που ανακαλύφθηκε το έτος 2000

## Παραπομπές


## Εξωτερικοί σύνδεσμοι
* Μαθηματική βιογραφία από τους J.J. O'Connor και E.F. Robertson
* August Ferdinand Möbius - Œuvres complètes (τα έργα του στη γαλλική από τη Gallica-Math)
* Οπτικοποίηση των μετασχηματισμών Μέμπιους από μαθηματικούς στο Πανεπ. της Μινεζότα
* Middle School Mathematician Project Σύντομη βιογραφία του Μέμπιους από μαθητές του γυμνασίου

Κατηγορία:Γερμανοί μαθηματικοί
Κατηγορία:Γερμανοί αστρονόμοι
Κατηγορία:Γεωμέτρες
Κατηγορία:Αστρονόμοι του 19ου αιώνα
Κατηγορία:Μαθηματικοί του 19ου αιώνα
Άννα Σάλιβαν

Η **Άννα Σάλιβαν** (*Johanna "Anne" Mansfield Sullivan Macy*, 4 Απριλίου 1866 - 20 Οκτωβρίου 1936) ήταν Αμερικανίδα παιδαγωγός με ιρλανδικές ρίζες.

## Βιογραφία
Γεννήθηκε στη Βοστόνη από φτωχή οικογένεια. Οι γονείς της ήταν Ιρλανδοί. Είχε δυο αδέρφια.
  
Η Άννα Σάλιβαν άρχισε να χάνει την όρασή της από μια μόλυνση που λέγεται τράχωμα, ενώ o αδερφός της Τζίμι Σάλιβαν είχε φυματίωση. Η μητέρα τους πέθανε από φυματίωση το 1874  και ο πατέρας τους εγκατέλειψε τα τρία παιδιά σε κάποιους συγγενείς του. Το 1875 ο Τζίμι και η Άννα Σάλιβαν βρέθηκαν σε ένα φτωχοκομείο και εκεί ο Τζίμι πέθανε από φυματίωση.
Η Σάλιβαν σπούδασε μαθηματικά, επιστήμες και ιστορία στο ίδρυμα Πέρκινς για τυφλούς. Έμαθε και τη γραφή Μπράιγ και μετά από εγχείρηση ξαναβρήκε την όρασή της.
Βρήκε δουλειά ως παιδαγωγός στην Αμερικανίδα συγγραφέα Έλεν Κέλλερ, που ήταν τυφλή και κωφή. 
Πέθανε σε ηλικία 70 ετών.

## Ταινίες
Το θαύμα της Άννι Σάλιβαν με σκηνοθέτη τον Άρθουρ Πεν, με πρωταγωνίστριες την Αν Μπάνκροφτ και την Πάτι Ντιούκ, ενώ η ταινία χάρισε Όσκαρ Α' στην Μπάνκροφτ και Β' στην Ντριούκ.

## Παραπομπές


## Εξωτερικοί σύνδεσμοι
* 

Κατηγορία:Ιρλανδοί παιδαγωγοί
Λευκαντί

Το **Λευκαντί** είναι παραθάλασσια περιοχή στην κεντρική Εύβοια, περίπου 2 χιλιόμετρα νότια του κοντινού χωριού  του Βασιλικού και περίπου 14 χιλιόμετρα νοτιοανατολικά της Χαλκίδας. Βρίσκεται στις βόρειες όχθες του νότιου Ευβοϊκού, ανάμεσα στις δύο σημαντικότερες πόλεις της Εύβοιας κατά την αρχαιότητα, την Χαλκίδα και την Ερέτρια. Τα αρχαιολογικά ευρύματα δείχνουν ότι στο ακρωτήριο γνωστό ως Ξηρόπολη, ανάμεσα σε δύο προστατευμένα λιμάνια, υπήρχε προϊστορικός οικισμός ενώ έχουν αναγνωριστεί πολλά νεκροταφεία στην περιοχή.

Στο Λευκαντί έχουν ανακαλυφθεί ίχνη κατοίκησης από την πρωτοελλαδική περίοδο. Ο οικισμός κατοικείτο από το 3.000 π.Χ. και ανέπτυξε εμπορικές επαφές με την Τρωάδα και τα νησιά του Ανατολικού Αιγαίου. Η ακμή του οικισμού συνεχίστηκε μέχρι τους γεωμετρικούς χρόνους και σταμάτησε το 700 π.Χ.. Στο λόφο Τούμπα, 500 μέτρα μακριά από το λόφο Ξηρόπολη, ανακαλύφθηκε λίθινο αψιδωτό παραλληλόγραμμο κτίριο μήκους 48 μέτρων και πλάτους 10. Κατώ από το δάπεδο του κτιρίου ανακαλύφθηκε τάφος, μέσα σε διμερές χώρισμα βράχου, ενός άντρα, ο οποίος είχε αποτεφρωθεί, και μίας γυναίκας που είχε ταφεί. Μέσα στον τάφο βρέθηκαν επίσης οστά τεσσάρων μικρόσωμων αλόγων. Μέσα στη τεφροδόχο βρέθηκε λινό νεκρικό ένδυμα, το οποίο αποτελεί το αρχαιότερο ένδυμα που έχει βρεθεί στην Ελλάδα. Επίσης βρέθηκαν όπλα, αγγεία και χρυσός νεκρικός διάκοσμος. Ο τάφος χρονολογείται στον 11ο π.Χ. αιώνα.

## Παραπομπές


Κατηγορία:Ιστορία της Εύβοιας
Κατηγορία:Ελληνική προϊστορία
Ένωση Ποδοσφαιρικών Ανωνύμων Εταιρειών

Η **Ένωση Ποδοσφαιρικών Ανωνύμων Εταιρειών** (**Ε.Π.Α.Ε.**), η οποία αποτελούσε νομικό πρόσωπο ιδιωτικού δικαίου (Ν.Π.Ι.Δ.) με έδρα την Αθήνα. Ιδρύθηκε το 1979 με τον νόμο 879/1979 και ήταν υπεύθυνη για τη διεξαγωγή των επαγγελματικών πρωταθλημάτων ποδοσφαίρου στην Ελλάδα. 

Από το 1979 με τον νόμο 879/1979, η Ε.Π.Α.Ε. ανέλαβε την οργάνωση και τη διεξαγωγή του πρωταθλήματος της Α΄ Εθνικής. Από το 1991 με τον νόμο 1958/1991, η Ε.Π.Α.Ε. ανέλαβε την οργάνωση και τη διεξαγωγή των πρωταθλημάτων της Β΄ Εθνικής και της Γ΄ Εθνικής, αν και στην Γ΄ Εθνική δικαίωμα συμμετοχής είχαν είτε οι Ποδοσφαιρικές Ανώνυμες Εταιρείες (Π.Α.Ε.), είτε τα αθλητικά σωματεία που είχαν ιδρύσει τα Τμήματα Αμειβομένων Ποδοσφαιριστών τα οποία δημιουργήθηκαν με τον ίδιο νόμο. Το 1999 μετονομάστηκε σε «**Ελληνικός Σύνδεσμος Ανωνύμων Ποδοσφαιρικών Εταιρειών**» (**Ε.Σ.Α.Π.Ε.**) με τον νόμο 2725/1999. Το 2002 απέκτησε ξανά την αρχική επωνυμία με τον νόμο 3057/2002. 

Το 2006 ακολούθησε η αντικατάστασή της από την Ένωση Επαγγελματικού Ποδοσφαίρου Β΄ και Γ΄ Εθνικής Κατηγορίας με τον νόμο 3479/2006. Το ίδιο έτος, ο νέο–συσταθείς τότε ΣΥΝ.Π.Ε. Super League Ελλάδα ανέλαβε τη διοργάνωση του πρωταθλήματος της Α΄ Εθνικής Κατηγορίας. 

## Διατελέσαντες Πρόεδροι
Από την ίδρυση της Ε.Π.Α.Ε., και την καθιέρωση του επαγγελματικού ποδοσφαίρου το 1979, έως την αντικατάστασή της από τον ΣΥΝ.Π.Ε. Super League Ελλάδα το 2006, θήτευσαν οι ακόλουθοι πρόεδροι:
* 1979–1980: Μάκης Ιθακήσιος
* 1980–1981: Αθανάσιος Μαρκόπουλος
* 1981–1983: Γιώργος Δέδες (α΄ θητεία)
* 1983–1984: Κώστας Γκουρτζούλης (α΄ θητεία)
* 1984–1985: Κώστας Σκούρας
* 1985–1986: Κώστας Γκουρτζούλης (β΄ θητεία)
* 1986–1987: Δημήτριος Γιώτσας
* 1987–1988: Ευστάθιος Δουκάκης
* 1988–1989: Βασίλης Τριανταφυλλίδης (Χάρρυ Κλυνν)
* 1989: Ευριπίδης Ρεβελάκης
* 1989–1997: Γιώργος Δέδες (β΄ θητεία)
* 1997–1998: Στέλιος Σφακιανάκης
* 1998–1999: Κώστας Αλαμάνος
* 1999–2001: Βίκτωρ Μητρόπουλος
* 2001–2005: Αθανάσιος Κανελλόπουλος
* 2005–2006: Αλέξανδρος Λυκουρέζος
* 2006: Βασίλης Κοντοβαζαινίτης

## Αρμοδιότητες
Ως τακτικό μέλος της Ελληνικής Ποδοσφαιρικής Ομοσπονδίας (Ε.Π.Ο.) μετείχε στο Διοικητικό Συμβούλιο της Ε.Π.Ο. με δύο αντιπροσώπους της.

## Δείτε επίσης
* Κύπελλο ΕΠΑΕ

## Παραπομπές


Κατηγορία:Ποδοσφαιρικές Ομοσπονδίες Ελλάδας
Αυτοκινητάμαξα Σειράς 520 Σιδηροδρόμων Ελλάδος (AEG)

Η **Σειρά 520** των Σιδηροδρόμων Ελλάδος, γνωστή και με την εργοστασιακή ονομασία **AEG DE-IC 2000N**, αποτελούσε οικογένεια ντιζελοηλεκτρικών αυτοκινηταμαξών κανονικού εύρους που εισήχθησαν στον ΟΣΕ στα τέλη της δεκαετίας του 1980. Κατασκευασμένες από τη γερμανική AEG σε συνεργασία με τη LEW Henningsdorf, αποτέλεσαν το πρώτο σύγχρονο τροχαίο υλικό τύπου **Intercity** στην Ελλάδα και χρησιμοποιήθηκαν εκτεταμένα επί δύο και πλέον δεκαετίες στα δρομολόγια μεγάλων αποστάσεων. μικρογραφία|Θάλαμος οδήγησης

## Ιστορικό
Η προμήθεια των νέων συρμών αποφασίστηκε το 1983, στο πλαίσιο εκσυγχρονισμού του στόλου του ΟΣΕ και με στόχο τη μείωση των χρόνων διαδρομής και την αναβάθμιση της ποιότητας ταξιδιού στις υπηρεσίες Intercity. Η αρχική παραγγελία περιελάμβανε δώδεκα τετράδυμες μονάδες υψηλών προδιαγραφών. Η κατασκευή τους πραγματοποιήθηκε στα εργοστάσια της AEG και της LEW στο Henningsdorf, ενώ τα ενδιάμεσα οχήματα παρήχθησαν από άλλες ευρωπαϊκές εταιρείες.

Το πρώτο δοκιμαστικό δρομολόγιο εκτελέστηκε στις 14 Σεπτεμβρίου 1989. Η κανονική υπηρεσία ξεκίνησε στις 16 Οκτωβρίου του ίδιου έτος με το **Intercity 504 «Αίολος»** στη γραμμή Αθήνα–Θεσσαλονίκη, ενώ τα επίσημα εγκαίνια πραγματοποιήθηκαν στις 30 Οκτωβρίου στη Χαλκίδα.

## Παραλαβές και διάταξη
Η πρώτη παρτίδα (1989) αποτελούνταν από **12 τετράδυμες μονάδες**, με χωρητικότητα 36 θέσεων Α΄ και 144 Β΄ θέσης.

Η δεύτερη παρτίδα (1995) πρόσθεσε **8 πεντάδυμες μονάδες**, με αναδιαμορφωμένη εσωτερική διάταξη και συνολικά αυξημένη συνολική χωρητικότητα.

Οι συρμοί διέθεταν πλήρη κλιματισμό, ηλεκτρικές θύρες, αναδιπλούμενα καθίσματα, χώρους αποσκευών και κυλικείο. Η μέγιστη ταχύτητά τους έφθανε τα 165 km/h, ενώ η μετάδοση κίνησης ήταν ντιζελοηλεκτρικού τύπου, με δύο υπερτροφοδοτούμενους κινητήρες MTU 12 κυλίνδρων σε V διάταξη ισχύος 2816 ίππων που τροφοδοτούσαν τέσσερις ηλεκτροκινητήρες έλξης.

## Περίοδος Intercity
Οι αυτοκινητάμαξες Σειράς 520 αποτέλεσαν για σχεδόν δύο δεκαετίες τη βασική δύναμη των ελληνικών Intercity. Χρησιμοποιήθηκαν κυρίως στη γραμμή Αθήνα–Θεσσαλονίκη, προσφέροντας υψηλές ταχύτητες και σημαντικά βελτιωμένο επίπεδο άνεσης σε σύγκριση με το προϋπάρχον τροχαίο υλικό. Σε περιόδους αυξημένης επιβατικής ζήτησης, δύο τετράδυμες μονάδες μπορούσαν να συζευχθούν ώστε να σχηματίσουν οκτάδυμη σύνθεση.

Με την έλευση νεότερων τύπων συρμών, όπως η Σειρά 220 και αργότερα οι ηλεκτρικοί συρμοί Desiro και ETR, ο ρόλος τους στα βασικά δρομολόγια περιορίστηκε.

## Αρίθμηση αυτοκινηταμαξών
Δώδεκα τετράδυμες αυτοκινητάμαξες:

520 101/201/301/401 έως 520 112/212/312/412

Οκτώ πεντάδυμες αυτοκινητάμαξες:

520 151/251/351/451/551 έως 520 158/258/358/458/558

## Σημερινή κατάσταση
Από τις αρχές της δεκαετίας του 2020 η Σειρά 520 βρίσκεται σε διαδικασία απόσυρσης. Πολλές μονάδες έχουν τεθεί σε ακινησία, ενώ ελάχιστες εξακολουθούν να λειτουργούν στη βορειοανατολική Ελλάδα, συγκεκριμένα στη γραμμή **Αλεξανδρούπολη – Ορμένιο**, όπου χρησιμοποιούνται ως σπανίως ως εφεδρικό υλικό όταν οι αυτοκινητάμαξες σειράς 621 δεν είναι διαθέσιμες.

## Παραπομπές


520
Χανάτο των Καραχανιδών

Το **Χανάτο των Καραχανιδών** (περσικά: *قَراخانيان*) ήταν τουρκικό κράτος στο Μεσαίωνα, υπό την ηγεσία της δυναστείας των Καραχανιδών Τούρκων στην Υπερωξιανή της Κεντρικής Ασίας.

## Ιστορικό

Δημιουργήθηκε με την κατάκτηση της Υπερωξιανής (Τρανσοξιανή) και είχε διάρκεια ύπαρξης την περίοδο 999-1212. Η άφιξη των Καραχανιδών Τούρκων στην Υπερωξιανή σήμανε την οριστική στροφή από την περσική κυριαρχία στην κεντρική Ασία στην αντίστοιχη τουρκική, αλλά βαθμιαία οι Καραχανίδες ενσωματώθηκαν στην περσοαραβική μουσουλμανική κουλτούρα του ευρύτερου πληθυσμού του χανάτου τους. Πρωτεύουσες του χανάτου υπήρξαν οι πόλεις Κασγκάρ, Μπαλασαγκούν, Ουζγκέν και Σαμαρκάνδη.

## Καταγωγή

Το χανάτο των Καραχανιδών Τούρκων ήταν μια συνομοσπονδία που σχηματίστηκε κάποια στιγμή τον 9ο αιώνα, αποτελούμενη από τις τουρκικές φυλές των Καρλούκων, Γιαγμά, Τσιγίλων κ.α., που ζούσαν στο Δυτικό Τιαν Σαν (σημερινό Κιργιστάν) και τη Δυτική Σιντζιάνγκ(Κασγκαρία). Το όνομα της βασιλικής φυλής δεν είναι στην πραγματικότητα γνωστό, καθώς ο όρος Καραχανίδες είναι τεχνητός, επινοημένος από τους Ευρωπαίους μελετητές της Ανατολής για να χαρακτηρίσουν τόσο τη δυναστεία όσο και το λαό που αυτή διαφέντευε. Ο όρος προέρχεται από το "Καρά Χαν" ή "Καρά Χακάν" (η λέξη "καρά" σημαίνει μαύρος και επίσης θαρραλέος στα τουρκικά).

Κατηγορία:Πρώην κράτη της Ασίας
Κατηγορία:Πρώην αυτοκρατορίες της Ασίας
Κατηγορία:Χανάτα
Κατηγορία:Πρώην μοναρχίες της Ασίας